સાઉદી ક્રાઉન પ્રિન્સ મોહમ્મદ બિન સલમાન અન્ય પ્રિન્સ કરતા અનોખા એટલે પણ છે કારણકે તેમને રાજપરિવાર કરતા સાઉદીની પ્રજામાં ઘણી લોકપ્રિયતા હાંસલ થઈ છે. આમતો સાઉદી અરેબિયામાં પ્રજામાં લોકપ્રિયતા હોવી તે રાજપરિવારના સભ્યો માટે કોઈ મોટી તાકાત નથી માનવામાં આવતી કારણકે તેમને એની જરૂર પણ નથી. પરંતુ બિન સલમાને પોતાના કેટલાક નિર્ણયો દ્વારા આ વણખેડેલી જમીનમાં પ્રવેશ કર્યો છે. ભ્રષ્ટાચાર દરેક દેશમાં બદનામ છે પછી તે ભારત હોય કે સાઉદી અરેબિયા અને આથી જ પ્રિન્સે અલવાલીદ પર પરિવારના સભ્ય હોવા છતાં ભ્રષ્ટાચારના મામલે કોઇપણ શરમ ન દાખવતા કડક પગલા લીધા હોવાનું દેખાડીને પ્રજામાં પોતાની લોકપ્રિયતા વધારી દીધી છે.